PMIndiaData/PMIndiaSum huggingface dataset:
దేశం లో కోవిడ్-19 మహమ్మారి మరియు ప్రజల కు టీకామందు ను ఇప్పించేకార్యక్రమం యొక్క స్థితి ని సమీక్షించడాని కి ఏర్పాటైన ఉన్నత స్థాయి సమావేశాని కిఅధ్యక్షత వహించిన ప్రధాన మంత్రి

దేశం లో కోవిడ్-19 మహమ్మారి స్థితి, మరీ ముఖ్యం గా ఒమిక్రాన్ వేవ్ తల ఎత్తిన నేపథ్యం లో టీకామందు ను ఇప్పించే కార్యక్రమం తాలూకు స్థాయి ని సమీక్షించడం కోసం ఏర్పాటైన ఒక ఉన్నత స్థాయి సమావేశాని కి ప్రధాన మంత్రి శ్రీ నరేంద్ర మోదీ ఈ రోజు న అధ్యక్షత వహించారు. ఈ సమావేశ క్రమం లో, భారతదేశం లో కోవిడ్-19 యొక్క స్థితి తో పాటు ప్రపంచ ముఖచిత్రాన్ని గురించిన ఒక సమగ్రమైన సమర్పణ ను ఇవ్వడం జరిగింది. ప్రజల కు టీకామందు ను ఇప్పించే కార్యక్రమాన్ని అమలు పరచడంలో భారతదేశం యొక్క నిరంతర ప్రయాసల ను, కరోనా తాలూకు కొత్త వేరియంట్ తలెత్తిన వేళ లో ఆసుపత్రుల లో రోగులు తక్కువ సంఖ్యలో చేరుతుండడం, కేసుల గంభీరత మరియు మరణాల రేటు లో క్షీణత ల పరం గా టీకా మందు సమర్ధం గా పని చేస్తుండడం గురించి వంటి అంశాల విశ్లేషణ ఈ సమావేశం లో ప్రముఖం గా చోటు చేసుకొన్నాయి. కేంద్ర ప్రభుత్వ నాయకత్వం లో తీసుకొన్న సక్రియాత్మక మరియు సహకారాత్మక ప్రయాస లు సంక్రమణ వ్యాప్తి ని ప్రభావవంతమైన రీతి లో సంబాళించడం లో తోడ్పడ్డాయన్న విషయం ప్రస్తావన కు వచ్చింది. భారతదేశం మహమ్మారి పట్ల భారతదేశం ప్రతిస్పందించిన తీరు మరియు ప్రజల కు టీకామందు ను ఇప్పించే ప్రయాస లు అనేవి ప్రపంచ స్థాయి లో డబ్ల్యుహెచ్ఒ, ఐక్య రాజ్య సమితి, అంతర్జాతీయ ద్రవ్య నిధి సంస్థలతో పాటు హార్వర్డ్ బిజినెస్ స్కూల్ ఎండ్ ఇన్స్ టిట్యూట్ ఫార్ కాంపిటిటివ్ నెస్ యొక్క కథనాల లో ప్రశంసల కు నోచుకొన్న సంగతి ని సమీక్ష సమావేశం లో పేర్కొనడమైంది. ప్రజల కు టీకామందు ను ఇస్తున్నటువంటి వారు, ఆరోగ్య సంరక్షణ శ్రమికులు, కేంద్ర ప్రభుత్వం మరియు రాష్ట్ర ప్రభుత్వాలు చేస్తున్న అలుపెరుగని ప్రయత్నాల ను ప్రధాన మంత్రి మెచ్చుకొన్నారు. కోవిడ్ కు సంబంధించిన నియమాల ను పాటించడాని కి ఇవ్వవలసిన ప్రాముఖ్యాన్ని గురించి ప్రధాన మంత్రి ప్రస్తావించారు. వ్యక్తులు అందరూ ముందుకు వచ్చి నిర్ధారిత గడువు కల్లాల టీకామందు ను వేయించుకోవాలని, వారికి టీకామందును ఇచ్చే వర్గాలు వాటి నిరంతర సమర్థన ను అందించాలని ప్రధాన మంత్రి విజ్ఞప్తి చేస్తూ, ఈ క్రమం లో కోవిడ్ ను దృష్టి లో పెట్టుకొని తగిన జాగ్రత్తల ను అనుసరించాలన్నారు. ఈ సమావేశం లో హోం మంత్రి, ఆరోగ్యం & కుటుంబ సంక్షేమ శాఖ మంత్రి, ఆరోగ్యం & కుటుంబ సంక్షేమ శాఖ సహాయ మంత్రి, నీతి ఆయోగ్ లో ఆరోగ్య విషయాల సభ్యుడు లతో పాటు ఇతర సీనియర్ అధికారులు పాల్గొన్నారు.
రెన్యూవబుల్ ఎనర్జీ కో-ఆపరేషన్ రంగంలో సహకారం కోసం జనరల్ ఫ్రేమ్ వర్క్ అగ్రిమెంట్

భారతదేశానికి, యునైటెడ్ అరబ్ ఎమిరేట్స్ (యు ఎ ఇ) కి మధ్య పునర్ నవీకరణ యోగ్య శక్తి రంగంలో కుదిరిన ఒక జనరల్ ఫ్రేమ్ వర్క్ అగ్రిమెంట్ (జి ఎఫ్ ఎ) ను గురించి కేంద్ర మంత్రిమండలి సమావేశం దృష్టికి తీసుకువ‌చ్చారు. కేంద్ర మంత్రివ‌ర్గ స‌మావేశానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త వ‌హించారు. జి ఎఫ్ ఎ పై ఈ సంవత్సరం ఫిబ్రవరి 11న యు ఎ ఇ యువ రాజు భారతదేశ పర్యటన సందర్భంగా న్యూ ఢిల్లీ లో సంతకాలు జరిగాయి. పునర్ నవీకరణ యోగ్య శక్తికి, స్వచ్ఛ శక్తికి సంబంధించిన పరిశోధన మరియు అభివృద్ధి ప్రక్రియలలో సహకరించుకోవడానికి, విస్తృత‌ పరిధిని కలిగివుండే ప్రాజెక్టులకు, పెట్టుబడులకు, ఇతర రూపాలతో కూడిన వాణిజ్య సంబంధమైన ప్రయత్నాలకు, విజ్ఞానాన్ని పరస్పరం పంచుకొనేందుకు తగిన వేదికల నిర్మాణానికి అనువుగా ఒక ఫ్రేమ్ వర్క్ కు ప్రాతిపదికను ఉభయ పక్షాల మధ్య సమానత్వం, ఆదాన ప్రదానం మరియు పరస్పర ప్రయోజనాల పునాది పైన ఏర్పరచడమే ఈ జి ఎఫ్ ఎ ధ్యేయంగా ఉంటుంది. నూతన శక్తి సంబంధ సాంకేతిక విజ్ఞాన రంగంలోను, పునర్ నవీకరణ యోగ్య శక్తి సంబంధ సాంకేతిక విజ్ఞాన రంగంలోను భారతదేశం, యు ఎ ఇ ల మధ్య సహకారానికి ఉద్దేశించిందే జి ఎఫ్ ఎ . రెన్యూవబుల్ ఎనర్జీ ప్రాజెక్టులలో పెట్టుబడికి గల అవకాశాలను అన్వేషించడానికి జి ఎఫ్ ఎ ఒక అవకాశాన్ని అందిస్తుంది; ఇంకా.. ఇంటర్ నేషనల్ సోలార్ అలయెన్స్ కు సహకారాన్ని అందించడాన్ని కొనసాగిస్తుంది; రెన్యూవబుల్స్ లో పరిశోధన మరియు అభివృద్ధి (ఆర్ & డి) ప్రక్రియ లలో సహకారానికి ఉన్న అవకాశాలేమిటనేది అన్వేషిస్తుంది; విజ్ఞానాన్ని పరస్పరం పంచుకొనేందుకు తగిన యంత్రాంగాలను రూపొందించి, తద్వారా ఆయా పక్షాలకు చెందిన మానవ మూలధన రాశి (హ్యూమన్ కేపిటల్)ని పెంపొందిస్తుంది; ఆయా పక్షాల మధ్య పెట్టుబడులకు వీలుగా ఒక సంయుక్త నిధిని ఏర్పాటు చేసేందుకు ఉన్న అవకాశాలను పరిశీలిస్తుంది; ఆయా పక్షాల పరస్పర సమ్మతి మేరకు ఇతరత్రా ఏ అంశాలలో సహకారాన్ని ఇచ్చి పుచ్చుకోవచ్చో అనే దానిని కూడా పరిశీలిస్తుంది.
క్వాడ్ లీడర్స్ సమిట్ జరిగిన సందర్భం లో  ఆస్ట్రేలియా ప్రధాని శ్రీ స్కాట్ మారిసన్ తో ప్రధాన మంత్రి సమావేశం

యుఎస్ఎ లోని వాశింగ్ టన్ డిసి లో 2021 సెప్టెంబర్ 23న క్వాడ్ లీడర్స్ సమిట్ జరిగిన సందర్భం లో ఆస్ట్రేలియా ప్రధాని శ్రీ స్కాట్ మారిసన్ తో ప్రధాన మంత్రి శ్రీ నరేంద్ర మోదీ ఒక ద్వైపాక్షిక సమావేశాన్ని నిర్వహించారు. ఇది మహమ్మారి అనంతర కాలం లో నేతలు ఇరువురి మధ్య ఒకటో ముఖాముఖి సమావేశం కావడం గమనార్హం. ప్రధాన మంత్రి శ్రీ నరేంద్ర మోదీ, ప్రధాని శ్రీ మారిసన్ ల మధ్య కడపటి ద్వైపాక్షిక సమావేశం 2020 జూన్ 4న వర్చువల్ మాధ్యమం ద్వారా చోటు చేసుకొంది. ఆ సందర్భం లో ఆస్ట్రేలియా కు, భారతదేశాని కి మధ్య గల వ్యూహాత్మక భాగస్వామ్యాన్ని ఒక సమగ్రమైనటువంటి వ్యూహాత్మక భాగస్వామ్యం స్థాయి కి ఉన్నతీకరించడమైంది. కాగా, తాజా సమావేశం లో ప్రధానులు ఇరువురు ద్వైపాక్షిక అంశాలు, ప్రాంతీయ అంశాలు ప్రపంచ స్థాయి ప్రాముఖ్యం కలిగిన అంశాల ను గురించి చర్చించారు. ఇటీవలే జరిగిన ఒకటో భారతదేశం-ఆస్ట్రేలియా విదేశాంగ మంత్రుల సంభాషణ, రక్షణ మంత్రుల 2+2 డైలాగ్ లు సహా, ఉభయ దేశాల మధ్య క్రమం తప్పకుండా ఉన్నత స్థాయి సంప్రదింపులు చోటు చేసుకొంటూ ఉండటం పట్ల వారు సంతృప్తి ని వ్యక్తం చేశారు. కోంప్రెహెన్సివ్ స్ట్రాట‌జిక్ పార్ట్‌న‌ర్ శిప్ లో భాగం గా 2020 జూన్ లో లీడర్స్ వర్చువల్ సమిట్ నాటి నుంచి సాధించిన ప్రగతి ని ప్రధాన మంత్రులు ఇద్దరు సమీక్షించారు. ఒక స్వేచ్ఛాయుతమైనటువంటి, అరమరికలు లేనటువంటి, సమృద్ధమైనటువంటి, నియమావళి పై ఆధారపడినటువంటి ఇండో-పసిఫిక్ రీజియన్ ను ఆవిష్కరించాలి అని, తమ ఉమ్మడి లక్ష్యం వైపున కు పయనించడం లో, అలాగే పరస్పర శ్రేయం కోసం తమ మధ్య సన్నిహిత సహకారాన్ని కొనసాగించాలని వారు సంకల్పం చెప్పుకొన్నారు. ఒక ద్వైపాక్షికమైనటువంటి కోంప్రెహెన్సివ్ ఇకనామిక్ కోఆపరేశన్ అగ్రిమెంట్ (సిఇసిఎ) కుదుర్చుకొనే అంశం పైన ప్రస్తుతం సాగుతూ ఉన్న సంప్రదింపుల ప్రక్రియ పట్ల వారు సంతృప్తి ని వ్యక్తం చేశారు. ఆస్ట్రేలియా పూర్వ ప్రధాని శ్రీ టోనీ అబాట్ ఇటీవల భారతదేశాన్ని సందర్శించినందుకు వారు హర్షాన్ని వ్యక్తం చేశారు. 2021 డిసెంబర్ కల్లా ఒక తాత్కాలిక ఒప్పందం కుదుర్చుకొనే విషయం లో తొలి దశ ప్రకటన కు చేరువ కావాలన్న తమ నిబద్ధత ను వారు చాటి చెప్పారు. జలవాయు పరివర్తన అంశాన్ని సత్వరం పరిష్కరించడం కోసం అంతర్జాతీయ సముదాయం చొరవ తీసుకోవాలని ప్రధాను లు స్పష్టం చేశారు. పర్యావరణ పరిరక్షణ పై ఒక విస్తృతమైన సంభాషణ ను జరపవలసిన అవసరం ఎంతైనా ఉందని ప్రధాన మంత్రి శ్రీ నరేంద్ర మోదీ నొక్కి చెప్పారు. అదే విధం గా, స్వచ్ఛమైన సాంకేతికత లను అందిపుచ్చుకోవడానికి ఉన్న అవకాశాల ను గురించి కూడా ఇరువురు నేతలు చర్చించారు. ఈ ప్రాంతం లోని రెండు చైతన్యవంతమైన ప్రజాస్వామ్య వ్యవస్థలు, తమ రెండు దేశాలు మహమ్మారి అనంతర కాలం ప్రపంచం లో ఎదురయ్యే సవాళ్ళ ను అధిగమించడం కోసం కలసికట్టుగా కృషి చేయవలసిన అవసరం ఉందని, సప్లయ్ చైన్ కు ఎలాంటి అవాంతరాలు ఎదురవకుండా చూసుకొనే దిశ లో మరిన్ని జాగ్రత్తలు తీసుకోవాలని ప్రధానులు అంగీకారాన్ని వ్యక్తం చేశారు. ఆస్ట్రేలియా ఆర్థిక వ్యవస్థ కు, ఆస్ట్రేలియా సమాజాని కి భారతీయ ప్రవాసులు అందిస్తున్న అపారమైనటువంటి తోడ్పాటు ను నేతలు ఇద్దరు మెచ్చుకొంటూ, ఉభయ దేశాల ప్రజల సంబంధాన్ని ప్రోత్సహించ గల మార్గాలు ఏమేమిటి అన్నది చర్చించారు. ప్రధాని శ్రీ మారిసన్ భారతదేశాన్ని సందర్శించాలి అంటూ ప్రధాన మంత్రి శ్రీ నరేంద్ర మోదీ మరోసారి ఆహ్వానం పలికారు.
‘జాతిర్ పిత’ బంగబంధు శేఖ్ ముజీబుర్ ర‌హ‌మాన్ శ‌త జ‌యంతి వేడుక‌ల లో రేప‌టి రోజు న ఒక వీడియో సందేశం ద్వారా పాలుపంచుకోనున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేప‌టి రోజు న జరిగే ‘జాతిర్ పిత’ బంగ‌బంధు, కీర్తి శేషుడు శేఖ్ ముజీబుర్ ర‌హ‌మాన్ గారి 100వ జ‌యంతి వేడుక‌ల లో వీడియో సందేశం ద్వారా పాలుపంచుకోనున్నారు. మార్చి నెల 17వ తేదీ న బాంగ్లాదేశ్ లో నిర్వహించ త‌ల‌పెట్టిన కార్య‌క్ర‌మాల ను సిఒవిఐడి-19 కార‌ణం గా జ‌న స‌మూహాలు హాజరు కాకుండానే జ‌రుపుతారు.
యువజన మరియు క్రీడా వ్యవహారాల రంగంలో భారత దేశం బ్రూనై దారుస్సలామ్ ల మధ్య ఎమ్ ఒ యు కేంద్ర మంత్రి మండలి దృష్టికి..

యువజన మరియు క్రీడా వ్యవహారాల రంగంలో భారత దేశం బ్రూనై దారుస్సలామ్ ల మధ్య అవగాహనపూర్వక ఒప్పంద పత్రం (ఎమ్ ఒ యు) గురించి ఈ రోజు జరిగిన కేంద్ర మంత్రిమండలి సమావేశం దృష్టికి తీసుకువచ్చారు. ప్రధాన మంత్రి శ్రీ నరేంద్ర మోదీ కేంద్ర మంత్రివర్గ సమావేశానికి అధ్యక్షత వహించారు. ఈ ఎమ్ ఒ యు పై బ్రూనై లోని బందర్ సెరి బెగవాన్ లో 2016, ఫిబ్రవరి 2న సంతకాలు జరిగాయి. రెండు దేశాల మధ్య యువజన వ్యవహారాలు మరియు క్రీడల రంగాలలో మార్పిడి కార్యక్రమాలు అధికారులు మరియు శిక్షణార్థుల శిక్షణ కోసం నిర్వహించే కార్యక్రమాలు, క్రీడా సదుపాయాలు, క్రీడా సామాగ్రి, క్రీడా శిక్షణ మరియు శారీరకంగా సన్నద్ధులను చేయడం,స్పోర్ట్స్ ఫిట్నెస్, ఫిజికల్ ఎడ్యుకేషన్ లకు సంబంధించి రెండు దేశాల పక్షాన పాలుపంచుకొనే వారిలో క్రీడల పట్ల ఆసక్తిని పెంపొందించడం.. ద్వైపాక్షిక సహకారంలో భాగంగా ఉంటాయి. అంతే కాకుండా కోచింగ్, క్రీడా ప్రతిభను గుర్తించడం, క్రీడల నిర్వహణ మరియు పరిపాలన, యువత మరియు క్రీడలకు సంబంధించిన సమాచార వ్యవస్థ, క్రీడలలో శాస్త్ర, సాంకేతిక విజ్ఞానాన్ని అభివృద్ధిపరచడం వంటివి కూడా రెండు దేశాల మధ్య సహకారంలో భాగంగా ఉంటాయి.
అపూర్వమైన స్టార్ట్- అప్ పోర్ట‌ల్ ను ప్రారంభించిన ప్ర‌ధాన మంత్రి  శ్రీ మోదీ, ప్ర‌ధాని శ్రీ కోస్టా

ప్ర‌ధాన మంత్రి శ్రీ మోదీ, ప్ర‌ధాని శ్రీ కోస్టా లు అపూర్వమైన స్టార్ట్- అప్ పోర్ట‌ల్ అయిన ‘ది ఇండియా- పోర్చుగ‌ల్ ఇంట‌ర్నేష‌న‌ల్ స్టార్ట్- అప్ హ‌బ్’ ( ఐపిఐఎస్ హెచ్‌)ను ఈ రోజు లిస్బ‌న్‌లో ప్రారంభించారు. స్టార్ట్- అప్ ఇండియా చొరవతో వాణిజ్య మంత్రిత్వ శాఖ, పరిశ్రమ మంత్రిత్వ‌ శాఖలు మరియు స్టార్ట్- అప్ పోర్చుగ‌ల్ ల మ‌ద్ద‌తుతో ఏర్పడిన ప్లాట్ ఫామ్ ఇది. ఉభయ దేశాలలో ప‌ర‌స్ప‌రం స‌హ‌క‌రించుకునే ఔత్సాహిక పారిశ్రామికుల భాగ‌స్వామ్యాన్ని ఏర్పరచడమే దీని ముఖ్యోద్దేశం. ఐపిఐ ఎస్ హెచ్ అనేక విధాలుగా స‌హాయ స‌హ‌కారాలు అందిస్తుంది. ఇది బెంగళూరు, ఢిల్లీ, లిస్బ‌న్ న‌గ‌రాల్లో గ‌ల స్టార్ట్- అప్ హాట్ స్పాట్స్ స‌మాచారాన్ని అందిస్తుంది. వీటికి సంబంధించిన అనుబంధ అంశాల‌ను, అంటే విధానాలు, ప‌న్నులు, వీసా అవ‌కాశాలు త‌దిత‌రాల‌ను తెలియ‌జేస్తుంది. స్టార్ట్- అప్స్ కు స‌హ‌క‌రించ‌డానికి వీలుగా గో- టు- మార్కెట్ మార్గ‌ద‌ర్శ‌కాల‌ను అభివృద్ధి చేస్తుంది. ప‌ర‌స్ప‌ర సామ‌ర్థ్య నిర్మాణంలో ఐపిఐఎస్ హెచ్ స‌హాయం చేస్తుంది. ప‌లు రంగాల‌కు సంబంధించిన స్టార్ట్- అప్స్, పెట్టుబ‌డిదారులు, ఇంక్యుబేట‌ర్ల మ‌ధ్య‌ బంధం ఏర్ప‌డ‌డానికి ఇది కృషి చేస్తుంది. భార‌త‌దేశంలో, పోర్చుగ‌ల్ లో ఉండే గౌర‌వ‌నీయ అంబాసిడ‌ర్ల నెట్ వ‌ర్క్ ను ఏర్పాటు చేస్తుంది. త‌ద్వారా ఇరు దేశాల్లో ఉండే స్టార్ట్- అప్ కంపెనీల‌కు మార్గ‌ద‌ర్శ‌క‌త్వం ల‌భిస్తుంది. పూర్వ రంగం భార‌త‌దేశం, పోర్చుగ‌ల్ మ‌ధ్య‌ స్టార్ట్- అప్ ల రంగంలో ప‌ర‌స్ప‌రం స‌హ‌కరించుకొని ప్ర‌గ‌తి సాధించే అంశాలు అనేకం ఉన్నాయి. యూరోప్ లో కొత్త‌గా వ్యాపార నిర్మాణానికిగాను పోర్చుగ‌ల్ కు అత్య‌ధిక అవ‌కాశాలున్నాయి. ఔత్సాహిక పారిశ్రామిక రంగానికి కావ‌ల‌సిన అనువైన, ఉజ్జ్వల‌మైన యూర‌ప్ సంబంధిత‌ వాతావ‌ర‌ణాన్ని పోర్చుగ‌ల్ క‌లిగివుంది. 2016 త‌రువాత నుండి మూడేళ్లుగా లిస్బ‌న్ వెబ్ శిఖ‌రాగ్ర స‌మావేశాల‌ను నిర్వ‌హిస్తోంది. ఇది ఈ రంగంలో ప్ర‌ధాన‌మైన అంత‌ర్జాతీయ సాంకేతిక స‌మావేశం. చివ‌ర‌గా జ‌రిగిన‌ వెబ్ శిఖ‌రాగ్ర స‌మావేశంలో భార‌త‌దేశం నుండి 700 మంది ప్ర‌తినిధులు పాల్గొన్నారు. ఈ సంవత్సరంలో ఈ సంఖ్య మ‌రింత పెర‌గ‌నుంది. స్టార్ట్- అప్స్ ను ప్రోత్స‌హించ‌డానికి భార‌త‌దేశం, పోర్చుగ‌ల్ ప్ర‌భుత్వాలు కృత‌ నిశ్చ‌యంతో ఉన్నాయి.
ప్ర‌ధాన మంత్రి తో స‌మావేశ‌మైన‌ మాల్దీవ్స్ విదేశీ వ్య‌వ‌హారాల శాఖ మంత్రి శ్రీ అబ్దుల్లా శాహిద్‌

ప్ర‌ధాన మంత్రి శ్రీ న‌రేంద్ర మోదీ తో రిప‌బ్లిక్ ఆఫ్‌ మాల్దీవ్స్ విదేశీ వ్య‌వ‌హారాల శాఖ మంత్రి శ్రీ అబ్దుల్లా శాహిద్ న్యూ ఢిల్లీ లో ఈ రోజు న స‌మావేశ‌మ‌య్యారు. ఇండియా-మాల్దీవ్స్ జాయింట్ క‌మిశ‌న్ (జెసిఎమ్) ఆరో స‌మావేశం లో పాల్గొనడం కోసం శ్రీ అబ్దుల్లా శాహిద్ భార‌త‌దేశాన్ని ఆధికారికం గా సందర్శిస్తున్నారు. అధ్య‌క్షుడు శ్రీ ఇబ్రాహిం మొహమద్ సోలిహ్ నాయ‌క‌త్వం లోని ప్ర‌భుత్వం ఒక‌టో సంవ‌త్స‌రం లో సాధించిన విజ‌యాల కు గాను విదేశీ వ్య‌వ‌హారాల శాఖ మంత్రి శ్రీ శాహిద్ కు ప్ర‌ధాన మంత్రి త‌న అభినంద‌న‌లు తెలిపారు. మాల్దీవ్స్ కు మ‌రియు భార‌త‌దేశాని కి మ‌ధ్య బంధం మ‌రింత గా వృద్ధి చెంద‌డం మరియు గ‌డ‌చిన సంవ‌త్స‌ర కాలం లో ద్వైపాక్షిక స‌హ‌కారం తాలూకు సకారాత్మక ఫ‌లితాల ను ఆయన సంతృప్తి తో గుర్తు కు తెచ్చుకొన్నారు. ఆరో జెసిఎమ్ స‌మావేశాల లో చోటు చేసుకొనే చ‌ర్చ‌లు ఇరు ప‌క్షాలు రెండు దేశాల మ‌ధ్య పురోగతి ని సమీక్షించడం తో పాటు ప‌ర‌స్ప‌ర ప్ర‌యోజ‌కార‌కమైన స‌హ‌కారాన్ని మ‌రింత బ‌ల‌ప‌ర‌చుకొనే దిశ గా ఒక మ‌హ‌త్వాకాంక్ష తో కూడిన మార్గ‌సూచీ ని సిద్ధం చేయగలవన్న తన విశ్వాసాన్ని ఆయ‌న వ్య‌క్తం చేశారు. ఒక బ‌ల‌మైన‌టువంటి, ప్ర‌జాస్వామ్య‌యుత‌మైన‌టువంటి, స‌మృద్ధ‌మైన‌టువంటి మ‌రియు ప్ర‌శాంత‌మైన‌టువంటి మాల్దీవ్స్ ఆవిష్కారాని కి గాను మాల్దీవ్స్ ప్ర‌భుత్వం తో భాగ‌స్తురాలు కావ‌డం కోసం భార‌త‌దేశం క‌ట్టుబ‌డివుంద‌ని ప్ర‌ధాన మంత్రి శ్రీ మోదీ ఈ సంద‌ర్భం లో పున‌రుద్ఘాటించారు. భార‌త‌దేశం-మాల్దీవ్స్ సంబంధాన్ని ముందుకు తీసుకుపోవ‌డం లో ప్ర‌ధాన మంత్రి శ్రీ మోదీ ప్ర‌ద‌ర్శిస్తున్న దృఢ నాయ‌క‌త్వాని కి మ‌రియు దార్శ‌నిక‌త కు గాను విదేశీ వ్య‌వ‌హారాల శాఖ మంత్రి శ్రీ శాహిద్ శ్రీ మోదీ కి ధ‌న్య‌వాదాలు ప‌లికారు. ప్ర‌స్తుతం మాల్దీవ్స్ లో కొన‌సాగుతున్న వివిధ అభివృద్ధి సంబంధిత సహకారాత్మక కార్య‌క్ర‌మాల లో భార‌త‌దేశం అందిస్తున్నటువంటి తోడ్పాటు పట్ల ఆయ‌న గాఢమైన ప్రశంస ను వ్యక్తం చేశారు. మాల్దీవ్స్ అనుస‌రిస్తున్న ‘ఇండియా ఫ‌స్ట్’ విధానం ప‌ట్ల త‌మ నిబ‌ద్ధ‌త ను, అలాగే, భార‌త‌దేశం తో సంబంధాన్ని మ‌రింత గా బ‌లోపేతం చేసుకోవాల‌ని ఉంద‌న్న అభిలాష ను ఆయ‌న ఈ సంద‌ర్భం గా వ్య‌క్తం చేశారు.
బిమ్స్‌టెక్ గ్రిడ్ ఇంట‌ర్‌క‌నెక్ష‌న్ ఏర్పాటుకోసం ఆమోద‌ప‌త్రం, సంత‌కాలపై అవ‌గాహ‌నా ఒప్పందానికి కేంద్ర మంత్రివ‌ర్గ ఆమోదం

ప్ర‌ధాన మంత్రి శ్రీ న‌రేంద్ర మోదీ నేతృత్వంలో స‌మావేశ‌మైన కేంద్ర కేబినెట్‌.. విద్యుత్ శాఖ ప్ర‌తిపాద‌న అయిన బిమ్స్‌టెక్ గ్రిడ్ ఇంట‌ర్ క‌నెక్ష‌న్ ఏర్పాటుకోసం అవ‌స‌ర‌మైన అవ‌గాహ‌నా ఒప్పందంపై సంత‌కం చేసేందుకు ఆమోదం తెలిపింది. దీనిపై బిమ్స్‌టెక్ స‌భ్య‌దేశాలు త్వ‌ర‌లో నేపాల్‌లో జ‌రిగే మూడ‌వ బిమ్స్‌టెక్ విద్యుత్‌శాఖ మంత్రుల స‌మావేశంలో వీటిపై సంత‌కం చేయాల్సి ఉంటుంది. పూర్వ‌రంగం ద‌క్షిణాసియా, ఆగ్నేయాసియా దేశాలైన బంగ్లాదేశ్‌, భార‌త్‌, మ‌య‌న్మార్‌, శ్రీలంక‌, థాయ్‌లాండ్‌, భూటాన్‌, నేపాల్ త‌దిత‌ర దేశాల‌ను క‌ల‌పుకుంటూ ఏర్పాటు చేసిన అంత‌ర్జాతీయ సంస్థ ‘ద బే ఆఫ్ బెంగాల్ ఇనిషియేటివ్ ఫ‌ర్ మ‌ల్టి-సెక్టోర‌ల్ టెక్నిక‌ల్ అండ్ ఎక‌న‌మిక్ కోఆప‌రేష‌న్ (బీఐఎమ్ఎస్‌టీఈసీ-బిమ్స్‌టెక్‌)’. 2005 అక్టోబ‌ర్ 4న ఢిల్లీలో జ‌రిగిన తొలి బిమ్స్‌టెక్ విద్యుత్ మంత్రుల స‌మావేశంలోనే ‘బిమ్స్‌టెక్ దేశాల మ‌ధ్య విద్యుత్ స‌హ‌కారం కోసం కార్యాచ‌ర‌ణ ప్ర‌ణాళిక‌’ను రూపొందించారు. దీని ప్ర‌కారం బిమ్స్‌టెక్ దేశాల మ‌ధ్య విద్యుత్ మార్పిడి, అభివృద్ధి ప్రాజెక్టులో భాగంగా థాయ్‌లాండ్ నేతృత్వంలో టాస్క్‌ఫోర్స్ ఏర్పాటుచేయ‌నున్నారు. సంస్థ‌లోని స‌భ్య‌దేశాల ప్ర‌తినిధులు గ్రిడ్ ఇంట‌ర్‌క‌నెక్ష‌న్‌కు సంబంధించిన ముసాయిదా అవ‌గాహ‌నా ఒప్పందంపై నివేదిక ఇస్తారు. ఇప్పటివ‌ర‌కు బిమ్స్‌టెక్‌లో విద్యుత్ మార్పిడికి సంబంధించి ఐదుసార్లు స‌మావేశాలు జ‌రిగాయి. బిమ్స్‌టెక్ గ్రిడ్ ఇంట‌ర్‌క‌నెక్ష‌న్ ఏర్పాటుకు సంబంధించిన ముసాయిదా అవ‌గాహ‌నా ఒప్పందానికి 2015 మార్చి16న టాస్క్‌ఫోర్స్ తుదిరూపు ఇచ్చింది. 2016లో అక్టోబ‌ర్ 16న గోవాలో బిమ్స్‌టెక్ నేత‌ల రిట్రీట్ కార్య‌క్ర‌మం జ‌రిగింది. బిమ్స్‌టెక్ గ్రిడ్ ఇంట‌ర్‌క‌నెక్ష‌న్ పై అవ‌గాహ‌నా ఒప్పందంపై సంత‌కాల‌ను వేగ‌వంతం చేయాల‌ని ఈ స‌మావేశంలో నేత‌లు నిర్ణ‌యించారు. చివ‌ర‌కు 2017 జ‌న‌వ‌రి 11,12న జ‌రిగిన బిమ్స్‌టెక్ సీనియ‌ర్ అధికారుల 4వ స‌మావేశంలో అవ‌గాహ‌నా ఒప్పందంపై చ‌ర్చించి తుదిరూపునిచ్చారు. ప్ర‌భావం ఈ ఒప్పందం వ‌ల్ల బిమ్స్‌టెక్ ప్రాంతంలో హేతుబ‌ద్ధ‌మైన‌, నాణ్య‌మైన విద్యుత్ ప్ర‌సారాన్నిప్రోత్స‌హించే ఉద్దేశంతో విద్యుత్ వ్యాపారం జ‌రిగేలా గ్రిడ్ ఇంట‌ర్‌క‌నెక్ష‌న్స్ అమ‌లులో స‌హ‌కారం కోసం స‌భ్య‌దేశాల మ‌ధ్య స‌హ‌కారానికి సంబంధించిన విస్తృత‌మైన ఫ్రేమ్‌వ‌ర్క్ నిర్మాణ‌మ‌వుతుంది. ఈ అవ‌గాహ‌న ఒప్పందం వ‌ల్ల క‌లిగే లాభాలు: 1. ఈ ప్రాంతంలో శ‌క్తి వ‌న‌రుల అనుకూల వినియోగం ద్వారా స‌భ్య‌దేశాల్లోని చ‌ట్టాలు, నియ‌మ నిబంధ‌న‌ల విష‌యంలో వివ‌క్ష లేకుండా ప‌ర‌స్ప‌ర లాభం చేకూరుతుంది. 2.ప్రాంతీయ విద్యుత్ నెట్‌వ‌ర్క్ అభివృద్ధి వ‌ల్ల నాణ్య‌మైన, ఆర్థిక‌ప‌ర‌మైన‌, భ‌ద్ర‌త‌తో కూడిన విద్యుత్ వ్య‌వ‌స్థ కార్యాచ‌ర‌ణకు ప్రోత్సాహ‌కంగా ఉంటుంది. 3. విద్యుదుత్ప‌త్తి సామ‌ర్థ్యం కోసం మూల‌ధ‌న పెట్టుబ‌డికి అనుకూల వాతావ‌ర‌ణం ఏర్ప‌డుతుంది. 4. స‌రిహ‌ద్దు ఇంట‌ర్‌క‌నెక్ష‌న్ల ద్వారా విద్యుత్ మార్పిడి.
మహిళల అంతర్జాతీయ దినం సందర్భం లో కచ్ఛ్ లో నిర్వహించే చర్చా సభ నుఉద్దేశించి ప్రసంగించనున్న ప్రధాన మంత్రి

మహిళ ల అంతర్జాతీయ దినం సందర్భం లో కచ్ఛ్ లోని ధోర్ డో లో ఏర్పాటైన ఒక చర్చా సభ ను ఉద్దేశించి ప్రధాన మంత్రి శ్రీ నరేంద్ర మోదీ సాయంత్రం 6 గంటల కు వీడియో కాన్ఫరెన్స్ మాధ్యమం ద్వారా ప్రసంగించనున్నారు. సమాజం మహిళా సాధువుల పాత్ర ను మరియు మహిళల సశక్తీకరణ దిశ లో వారు అందిస్తున్న తోడ్పాటు ను గుర్తించడం కోసం ఈ సెమినార్ ను ఏర్పాటు చేయడం జరుగుతోంది. 500కు పైగా మహిళా సాధువులు ఈ సెమినార్ కు హాజరు కానున్నారు. ఈ చర్చా సభ లో భాగం గా సంస్కృతి, మతం, మహిళల అభ్యున్నతి, భద్రత, సమాజం లో మహిళ ల స్థాయి మరియు భారతదేశ సంస్కృతి లో భూమిక లపై సదస్సు లు ఉంటాయి. మహిళల కు ప్రయోజనకరం గా ఉన్న కేంద్ర ప్రభుత్వ సంక్షేమ పథకాలు మరియు రాష్ట్ర ప్రభుత్వాల సంక్షేమ పథకాలతో పాటు మహిళ ల కార్యసాధనలపైన కూడా చర్చించడం జరుగుతుంది. కేంద్ర మంత్రి శ్రీమతి స్మృతి జుబిన్ ఇరానీ గారు, సహాయ మంత్రులు సాధ్వి నిరంజన్ జ్యోతి గారు, డాక్టర్ భారతి ప్రవీణ్ పవార్ గారు లు కూడా ఈ సెమినార్ లో పాలుపంచుకోనున్నారు. ఈ కార్యక్రమం లో సాధ్వి రుతంబర, మహా మండలేశ్వర్ కనకేశ్వరి దేవి తదితర ప్రముఖులు పాల్గొంటారు.
ఫిబ్ర‌వ‌రి 20 న నీతి ఆయోగ్ 6 వ‌ గ‌వర్నింగ్ కౌన్సిల్ స‌మావేశానికి అధ్య‌క్ష‌త వ‌హించ‌నున్న ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర‌మోదీ , 2021 ఫిబ్ర‌వ‌రి 20 వ‌తేదీ ఉద‌యం 10.30 గంట‌ల‌కు, నీతి ఆయోగ్ 6 వ‌ గ‌వ‌ర్నింగ్ కౌన్సిల్ స‌మావేశానికి వీడియో కాన్ఫ‌రెన్సు ద్వారా అధ్య‌‌క్ష‌త వ‌హించ‌నున్నారు. వ్య‌వ‌సాయం, మౌలిక‌స‌దుపాయాలు, త‌యారీ , మాన‌వ‌వ‌న‌రుల అభివృద్ధి, క్షేత్ర‌స్థాయిలో సేవ‌లు అందించ‌డం, ఆరోగ్యం, పౌష్టికాహారం త‌దిత‌ర అంశాల‌పై ఈ స‌మావే|శంలో చ‌ర్చంచ‌నున్నారు. వివిధ రంగాలకు సంబంధించి, వివిధ విభాగాల‌కు సంబంధించి, ఫెడ‌ర‌ల్ అంశాలూ చ‌ర్చించేందుకు గ‌వ‌ర్నింగ్ కౌన్సిల్ ఒక వేదిక ను కల్పిస్తుంది .ఇందులో ప్ర‌ధాన‌మంత్రితో పాటు వివిధ రాష్ట్రాల ముఖ్య‌మంత్రులు, లెజిస్లేచ‌ర్ క‌లిగిన‌ కేంద్ర పాలిత ప్రాంతాల ముఖ్య‌మంత్రులు, ఇత‌ర కేంద్ర పాలిత ప్రాంతాల‌ లెఫ్టినెంట్‌గ‌వ‌ర్న‌ర్లు ఇందులో స‌భ్యులుగా ఉంటారు. ఈ ఆర‌వ గ‌వ‌ర్నింగ్ కౌన్సిల్ స‌మావేశంలో తొలిసారిగా ల‌ద్దాక్ పాల్గొన‌నుంది. కేంద్ర‌పాలిత ప్రాంతంగా జ‌మ్ముకాశ్మీర్ పాల్గొంటున్న‌ది. ఈ సారి ఇత‌ర అడ్మినిస్ట్రేట‌ర్లు నాయ‌క‌త్వంవ‌హిస్తున్న కేంద్ర‌పాలిత ప్రాంతాల‌ను కూడా ఇందులో చేరాల్సిందిగా ఆహ్వానించారు. ఈ స‌మావేశంలో గ‌వ‌ర్నింగ్ కౌన్సిల్ ఎక్స్ అఫిషియో స‌భ్యులు , కేంద్ర మంత్రులు, నీతి ఆయోగ్‌ వైస్ ఛైర్మ‌న్‌, స‌భ్యులు, నీతి ఆయోగ్ సి.ఇ.ఒ, భార‌త ప్ర‌భుత్వానికి చెందిన ఇత‌ర సీనియ‌ర్ అధికారులు పాల్గొన నున్నారు.
త్రిపుర లోని అగర్తలా విమానాశ్రయం పేరు ను మార్చి మహారాజా బీర్ బిక్రమ్ మాణిక్య కిశోర్ విమానాశ్రయం, అగర్తలా గా పెట్టేందుకు ఆమోదం తెలిపిన మంత్రివ‌ర్గం

త్రిపుర లోని అగర్తలా విమానాశ్రయం పేరు ను మార్చివేసి ‘‘మహారాజా బీర్ బిక్రమ్ మాణిక్య కిశోర్ విమానాశ్రయం, అగ‌ర్త‌లా’’ అనే పేరును పెట్టేందుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న ఈ రోజు జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ విధమైన నిర్ణయాన్ని తీసుకోవాలంటూ త్రిపుర ప్రజలు చాలా కాలంగా కోరుతూవస్తున్నారు. అంతే కాక మ‌హారాజా బీర్ బిక్ర‌మ్ మాణిక్య కిశోర్ కు త్రిపుర ప్రభుత్వం ద్వారా నివాళి ని అర్పించ‌డం కోసం కూడా ఈ నిర్ణ‌యం తీసుకోవడమైంది. పూర్వ‌రంగం ఇదివ‌ర‌క‌టి త్రిపుర రాజ్య సింహాస‌నాన్ని 1923వ సంవ‌త్స‌రంలో అధిష్టించిన మ‌హారాజా బీర్ బిక్ర‌మ్ మాణిక్య కిశోర్ ఒక విద్వాంసుడే కాక పరాక్రమశీలి అయిన ప‌రిపాల‌కుని గా కూడా పేరు పొందారు. మ‌హారాజా బీర్ బిక్ర‌మ్ మాణిక్య కిశోర్ దానంగా ఇచ్చినటువంటి భూమి లో 1942 లో అగ‌ర్త‌లా విమానాశ్ర‌యాన్ని నిర్మించ‌డ‌మైంది. ప్ర‌పంచ‌ం అంత‌టా విస్తృతంగా ప్ర‌యాణించిన, ఒక దార్శ‌నిక‌త క‌లిగిన పాల‌కునిగా ఆయ‌న త్రిపుర యొక్క స‌ర్వ‌తోముఖాభివృద్ధికి గాను అనేక చ‌ర్య‌ల‌ను తీసుకొన్నారు. ఆయ‌న తీసుకొన్న చొర‌వ‌ తో అగ‌ర్త‌లా లో ఒక విమానాశ్ర‌యాన్ని నిర్మించ‌డం జ‌రిగింది. ఈ విమానాశ్ర‌యం ఈశాన్య ప్రాంతంలో ప్రస్తుతం రెండో అత్యంత రద్దీతో కూడిన‌టువంటి విమానాశ్ర‌యం గా ఎదిగింది. ఈ విమానాశ్ర‌యం త్రిపుర కు కీల‌క‌ గ‌గ‌న‌త‌ల సంధానాన్ని స‌మ‌కూరుస్తోంది. ఈ కార‌ణంగా అగ‌ర్త‌లా విమానాశ్ర‌యానికి ఆయ‌న పేరును పెట్ట‌డం త‌గిన‌దిగా ఉండడంతో పాటు మ‌హారాజా బీర్ బిక్ర‌మ్ మాణిక్య కిశోర్ పట్ల స‌ముచిత‌మైన నివాళి కూడా అవుతుంది.
అహమదాబాద్ లోని సాబర్మతి ఆశ్రమం శత వార్షికోత్సవాలకు హాజరైన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు గుజరాత్ లో సాబర్మతి ఆశ్రమం శత వార్షికోత్సవాలకు హాజరయ్యారు. ఈ కార్యక్రమంలో పాల్గొన్న సభికులను ఉద్దేశించి ఆయన మాట్లాడుతూ, మహాత్మ గాంధీ ఆలోచనలకు ప్రపంచం నేడు ఎదుర్కొంటున్న సవాళ్ళ నుండి ఉపశమనాన్ని కలుగజేసే శక్తి ఉందన్నారు. మన చరిత్రతో మమేకమై ఉండటం ఒక సమాజంగా అత్యంత అవసరమని ఆయన అన్నారు. శ్రీమద్ రాజ్ చంద్రజీ 150వ జయంతి ఉత్సవం గురించి గుర్తు చేస్తూ, ఆయన జీవితం పట్ల మరియు ఆయన ఆలోచనల సరళి పట్ల మరింత పరిశోధన జరగాలని ప్రధాన మంత్రి శ్రీ మోదీ పిలుపునిచ్చారు. పరిశుభ్రత గురించి ప్రస్తావిస్తూ, అది ఒక అలవాటుగా మారి తీరాలని శ్రీ మోదీ చెప్పారు. 2019 సంవత్సరంలో మహాత్మ గాంధీ 150వ జయంతికి ఇదే చక్కటి నివాళి కాగలదని ఆయన అన్నారు. సాబర్మతి ఆశ్రమాన్ని చూడవలసిందంటూ, ప్రపంచవ్యాప్తంగా ఉన్న ప్రజలందరికీ ఆయన విజ్ఞప్తి చేశారు. గోవుల పహరా అంశంపై ప్రధాన మంత్రి ఒక శక్తివంతమైన ప్రకటనను చేశారు. “మనది అహింసాయుతమైనటువంటి దేశం. మహాత్మా గాంధీ పుట్టిన గడ్డ ఇది. మహాత్మా గాంధీ మరియు ఆచార్య వినోబా బావే ల కన్నా మిన్నగా గో సంరక్ష‌ణను గురించి మాట్లాడినవారు ఎవ్వరూ లేరు. అవును, దీనిని ఖచ్చితంగా పాటించాలి.” అయితే, గోమాత భక్తి పేరిట అమాయకుల ప్రాణాలు హరించడం ఎంత మాత్రం ఆమోద యోగ్యం కాదంటూ, ఆయన గట్టిగా ఉద్ఘాటించారు. దీనిని మహాత్మా గాంధీ సమర్థించేవారు కాదు అని ఆయన అన్నారు. సమాజంలో హింసకు చోటు లేదని, ఈ దేశంలో చట్టాన్ని తమ చేతులలోకి తీసుకొనే హక్కు ఎవరికీ లేదని కూడా ఆయన వివరించారు. మహాత్మా గాంధీ కలలు గన్న భారతదేశాన్ని ఆవిష్కరించడం కోసం ప్రజలు అందరూ కలసికట్టుగా కృషి చేయాలని ప్రధాన మంత్రి కోరారు. మన స్వాంతంత్య్ర సమరయోధులు గర్వించే విధంగా మనం భారతదేశాన్ని తీర్చిదిద్దాలని తెలిపారు.
మిజోరమ్, అరుణాచల్ ప్రదేశ్ ల రాష్ట్ర అవతరణ దినం నాడు ఆ రెండు రాష్ట్రాల ప్రజలకు అభినందనలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ మిజోరమ్, అరుణాచల్ ప్రదేశ్ ల ప్రజలను వారి రాష్ట్ర అవతరణ దినం సందర్భంగా అభినందించారు. “మిజోరమ్ రాష్ట్ర అవతరణ దినాన్ని పురస్కరించుకొని ఆ రాష్ట్ర ప్రజలకు ఇవే నా అభినందనలు. రానున్న సంవత్సరాలలో మిజోరమ్ గొప్ప పురోగతిని సాధించాలని ఆ ఈశ్వరుడిని ప్రార్థిస్తున్నాను. అరుణాచల్ ప్రదేశ్ పౌరులకు రాష్ట్ర అవతరణ దిన సందర్భంగా నా అభినందనలు. రానున్న కాలంలో అరుణాచల్ ప్రదేశ్ అభివృద్ధి పథంలో సరి కొత్త శిఖరాలను అందుకోవాలిగాక” అని ప్రధాన మంత్రి తన సందేశంలో ఆకాంక్షించారు.
కేరళ ఆలయంలో అగ్ని ప్రమాదం: మృతుల సమీప బంధువులకు రూ.2 లక్షల ఎక్స్ గ్రేషియా ను ప్రకటించిన ప్రధాన మంత్రి

ప్రధాన మంత్రి శ్రీ నరేంద్ర మోదీ కొల్లం లో బాణసంచా కాల్పుల సందర్భంగా ప్రాణాలు కోల్పోయిన వారి దగ్గరి చుట్టాలకు పి ఎమ్ ఎన్ ఆర్ ఎఫ్ నుంచి తలా రూ.2 లక్షల ఎక్స్ గ్రేషియా రిలీఫ్ ను ప్రకటించారు. దీంతో పాటే ఈ ఘటనలో గాయపడిన వారికి రూ.50,000 ఆర్థిక సహాయాన్ని కూడా ఆయన ప్రకటించారు. ప్రధాన మంత్రి అధికారులతో సంప్రదింపులు జరుపుతూ రక్షణ, సహాయక చర్యలను గురించి ఎప్పటికప్పుడు తెలుసుకొంటున్నారు. ప్రధాన మంత్రి త్వరలోనే కేరళకు ప్రయాణమై వెళ్లనున్నారు. తాను కేరళకు చేరుకొనే వేళకు ఎటువంటి ప్రొటోకాల్ లాంఛనాలను పాటించకూడదని, రక్షణ, సహాయక కార్యకలాపాల మీదే దృష్టి నిల‌పాల‌ని ఆయన ఆదేశించారు. ప్రధాన మంత్రి వెంట వైద్యుల బృందం కూడా కేరళకు తరలి వెళ్లనున్నారు. కాలిన గాయాల చికిత్సలో నిపుణులైన వైద్యులు సైతం ఈ బృందంలో ఉన్నారు.
స‌ఫాయిగిరి స‌మ్మిట్, అవార్డుల స‌భ 2015లో ప్ర‌ధాని

స్వ‌చ్ఛ భార‌త్ ఉద్య‌మం చేప‌ట్ట‌డానికి మ‌హాత్మాగాంధీ అతి పెద్ద స్ఫూర్తి అని ప్ర‌ధాని న‌రేంద్ర‌మోదీ అన్నారు. న్యూఢిల్లీ లో ఇండియా టుడే సంస్థ నిర్వ‌హించిన స‌ఫాయిగిరి స‌మ్మిట్, అవార్డుల సభ‌లో ఆయన‌ మాట్లాడుతూ గ‌త ఏడాది కాలంలో స్వ‌చ్ఛ‌భార‌త్ ఉద్య‌మంలో ఎంద‌రో భాగ‌స్వాముల‌య్యార‌ని, ఎంతో మంది చేయూత అందించార‌ని అన్నారు.ఈ కార్య‌క్ర‌మాన్ని ప్ర‌జ‌ల్లోకి తీసుకువెళ్ళ‌డంతో ఎల‌క్ట్రానిక్ మీడియా ఎంతో క్రియాశీల‌మైన పాత్ర పోషించింద‌ని, ఈ కార్య‌క్ర‌మంలోని పాజిటివ్ అంశాల‌కు ప్ర‌ముఖంగా ప్ర‌చారం క‌ల్పించింద‌ని ప్ర‌ధాని తెలిపారు. స్వ‌చ్ఛ‌త/ప‌రిశుభ్ర‌త అనేది రోజువారీ అల‌వాటు అని, ఒక‌సారి ఇది అల‌వాటుగా మారితే వ్య‌క్తులు చెత్తా చెదారంతో కూడిన ప‌రిశుభ్ర‌త‌ లేని ప‌రిస‌రాల‌ను ఏ మాత్రం స‌హించ‌లేర‌ని ఆయ‌న చెప్పారు. వ్యక్తిగ‌త ప‌రిశుభ్ర‌త‌, సామాజిక ప‌రిశుభ్ర‌త అంటే భారత స‌మాజానికి ఎంతో ఆస‌క్తి అని ప్ర‌ధాని అన్నారు. అయినప్ప‌టికీ ఎంతో కాలంగా ఇది నిర్ల‌క్ష్యానికి గుర‌వుతున్న అంశ‌మ‌ని, ఈ ప‌రిస్థితిని చ‌క్క‌దిద్దాల్సిన అవ‌స‌రం ఉన్న‌ద‌ని ప్ర‌ధాని పేర్కొన్నారు. అప‌రిశుభ్ర‌త కార‌ణంగా దేశంలో రోజూ వెయ్యి మంది పిల్ల‌లు మృత్యువాత ప‌డుతున్నార‌ని ప్ర‌ధాని వెల్ల‌డించారు. స్వ‌చ్ఛ‌భార‌త్ ను కేవ‌లం ఒక ప్ర‌భుత్వ కార్య‌క్ర‌మంగానే చూడ‌వ‌ద్ద‌ని ప్ర‌జ‌ల్ని కోరిన ఆయ‌న‌ ఇది ప్ర‌తి ఒక్క‌రి కార్య‌క్ర‌మమ‌ని భావించాల‌న్నారు. భార‌త‌దేశం స్వ‌చ్ఛంగా ఉండాల‌ని 125 కోట్ల మంది జ‌నాభాలో ప్ర‌తీ ఒక్క‌రూ భావిస్తే భార‌త్ పూర్తి స్వ‌చ్ఛత గ‌ల దేశంగా మారిపోతుంద‌ని ప్ర‌ధాని వ్యాఖ్యానించారు. అవార్డుల‌కు ఎంపికైన వారు స్వ‌చ్ఛ‌త కోసం చేసిన కృషిని ప్ర‌ధాని ప్ర‌శంసించారు. వారు ఎంద‌రికో స్ఫూర్తిగా నిలుస్తార‌ని ఆయ‌న చెప్పారు. గ‌త ఏడాది కాలంగా స్వ‌చ్ఛ‌భార‌త్ కోసం విశేష‌మైన కృషి చేసిన వారిని ప్ర‌త్యేకించి యువ‌త‌ను ఆయ‌న ఉదాహ‌ర‌ణ‌గా చూపారు.
పూర్వ ప్రధాని శ్రీ రాజీవ్ గాంధీ జ‌యంతి సందర్భంగా ఆయనను స్మ‌రించుకొన్న ప్ర‌ధాన మంత్రి

పూర్వ ప్ర‌ధాని శ్రీ రాజీవ్ గాంధీ జ‌యంతి సంద‌ర్భంగా ఆయ‌న‌ను ప్ర‌ధాన మంత్రి శ్రీ న‌రేంద్ర మోదీ జ్ఞ‌ప్తికి తెచ్చుకొన్నారు. ‘‘పూర్వ ప్ర‌ధాని శ్రీ రాజీవ్ గాంధీ దేశ ప్ర‌జ‌ల‌కు చేసిన సేవ‌ల‌ను ఆయ‌న జ‌యంతి నాడు మ‌నం గుర్తుకు తెచ్చుకుందాం’’ అని ప్ర‌ధాన మంత్రి పేర్కొన్నారు.
క‌స్ట‌మ్స్ విషయాల లో స‌హ‌కారం మరియు ప‌ర‌స్ప‌ర స‌హాయం అంశాల లో భార‌త‌దేశాని కి, సౌదీ అరేబియా కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

క‌స్ట‌మ్స్ విషయాల లో స‌హ‌కారం మరియు ప‌ర‌స్ప‌ర స‌హాయం అంశాల లో భార‌త‌దేశాని కి, సౌదీ అరేబియా కు మ‌ధ్య సంతకాలైన ఒక అవ‌గాహ‌నపూర్వ‌క ఒప్పంద ప్ర‌తాని కి (ఎంఒయు కు) ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఒప్పందం క‌స్ట‌మ్స్ సంబంధిత నేరాల నివార‌ణ కు మ‌రియు ప‌రిశోధ‌న కు, అలాగే కస్టమ్స్ అపరాధుల ను నిర్బంధించేందుకు త‌క్కువ ఖ‌ర్చు తో కూడిన, విశ్వసనీయమైన స‌మాచారాన్ని, ఇంకా ద‌ర్యాప్తు సేవ‌ లను శీఘ్ర గతి న అందుబాటు లోకి తీసుకు రావడం లో స‌హాయ‌కారి కాగ‌ల‌దు.